wannaphong/clean_thaiwikipedia huggingface dataset:
# ดาย ฮาร์ด 3 แค้นได้ก็ตายยาก
ดาย ฮาร์ด 3 แค้นได้ก็ตายยาก  เป็นภาพยนตร์โลดโผน/ระทึกขวัญลำดับที่ 3 ในภาพยนตร์ชุด ดาย ฮาร์ด อำนวยการสร้างและกำกับโดย จอห์น แมคเทียร์แนน (ซึ่งกำกับ นรกระฟ้า ภาพยนตร์ลำดับแรกในชุดด้วย) เขียนบทโดยโจนาทาน เฮนส์ลีห์ นำแสดงโดย บรูซ วิลลิส, ซามูเอล แอล. แจ็กสัน และเจเรมี ไอเอินส์ เข้าฉายเมื่อปี ค.ศ. 1995

เรื่องย่อ
เกิดเหตุระเบิดที่ห้างสรรพสินค้าแห่งหนึ่งในนครนิวยอร์ก ต่อมาสำนักงานตำรวจนิวยอร์กได้รับโทรศัพท์จากชายที่ชื่อ "ไซมอน" สั่งให้จอห์น แมคเคลนไปที่ย่านฮาร์เลมโดยติดป้ายว่า "I hate niggers" (ฉันเกลียดคนผิวสี) และขู่ว่าจะระเบิดลูกที่สองหากไม่ทำตาม แมคเคลนจึงทำตามคำสั่งและเกือบถูกวัยรุ่นผิวสีทำร้าย แต่ซูส คาร์เวอร์ เจ้าของร้านแถวนั้นมาช่วยไว้ แมคเคลนและคาร์เวอร์กลับไปที่สำนักงานตำรวจ และได้รับโทรศัพท์จากไซมอนอีกครั้งโดยให้เวลา 30 นาทีให้การแก้ปริศนาและหยุดระเบิดในรถไฟใต้ดิน แมคเคลนโยนระเบิดออกมาได้ทันเวลา แต่ก็ทำให้สถานีรถไฟถูกระเบิดเสียหาย เมื่อแมคเคลนและคาร์เวอร์กลับไปหาตำรวจ พวกเขาพบกับเจ้าหน้าที่ FBI ที่มีข้อมูลว่า "ไซมอน" คือไซมอน ครีกหรือไซมอน ปีเตอร์ กรูเบอร์ พี่ชายของฮันส์ กรูเบอร์ที่ถูกแมคเคลนฆ่าเมื่อ 7 ปีก่อน ไซมอนโทรมาอีกครั้งและบอกว่าเขาวางระเบิดไว้ในโรงเรียนแห่งหนึ่งในเมืองนี้ และจะบอกว่าโรงเรียนไหนหากแมคเคลนและคาร์เวอร์ทำตามที่เขาบอก แมคเคลนและคาร์เวอร์แยกไปทำภารกิจต่อ ส่วนตำรวจส่งกำลังไปตรวจค้นโรงเรียนทุกแห่งในเมือง

ขณะที่แมคเคลนแก้ปริศนาต่าง ๆ เขาตระหนักได้ว่าไซมอนใช้ระเบิดเพื่อกันตำรวจออกจากถนนวอลสตรีต ซึ่งมีธนาคารกลางนิวยอร์กตั้งอยู่ ตำรวจไปถึงและพบว่าไซมอนและลูกน้องได้บุกเข้ามาขโมยทองคำแท่งมูลค่า 140 ล้านดอลลาร์สหรัฐขึ้นรถบรรทุกและขับออกไปทางท่อส่งน้ำ แมคเคลนให้คาร์เวอร์แก้ปริศนาต่อและตามรถบรรทุกไป แต่ไซมอนปล่อยน้ำให้ไหลเข้ามาจนแมคเคลนต้องหนีออกไปทางรูท่อส่งน้ำ แมคเคลนและคาร์เวอร์ตามต่อไปจนพบเรือบรรทุกน้ำมันและแอบขึ้นเรือ แต่ถูกจับได้และมัดติดกับระเบิดของจริง ส่วนระเบิดในโรงเรียนเป็นของปลอม ไซมอนบอกว่าเขาจะระเบิดเรือทิ้งแล้วกลับมาเก็บทองคำแท่งภายหลังและให้กระปุกยาแก้ปวดแก่แมคเคลนก่อนจะออกไป แมคเคลนและคาร์เวอร์แก้มัดและหนีออกมาได้ก่อนระเบิดจะทำงาน

แมคเคลนและคาร์เวอร์ไปพบตำรวจ และบอกว่าบนเรือไม่มีทองคำแท่ง การระเบิดเรือทิ้งเป็นอุบายของไซมอนเพื่อไม่ให้ตามต่อได้ คาร์เวอร์แนะนำให้แมคเคลนโทรหาฮอลลี ภรรยา ขณะที่โทรศัพท์ แมคเคลนพบว่ากระปุกยามาจากรัฐเกแบ็กในแคนาดา แมคเคลน คาร์เวอร์และตำรวจจึงบุกไปที่โกดังที่พวกของไซมอนรวมตัวอยู่และจับลูกน้องของไซมอนได้ทั้งหมด ไซมอนและแคทยา นักบินหนีขึ้นเฮลิคอปเตอร์และพยายามยิงแมคเคลน แต่ถูกแมคเคลนยิงสายไฟจนไปเกี่ยวกับใบพัดเฮลิคอปเตอร์ ทำให้เฮลิคอปเตอร์ตกและระเบิด หลังจากฆ่าไซมอนและรวบรวมทองคำแท่งแล้ว คาร์เวอร์บอกให้แมคเคลนกลับไปคุยโทรศัพท์กับฮอลลีต่อ

 นักแสดง 
 บรูซ วิลลิส รับบท จอห์น แมคเคลน
 เจเรมี ไอเอินส์ รับบท ไซมอน ปีเตอร์ กรูเบอร์
 ซามูเอล แอล. แจ็กสัน รับบท ซูส คาร์เวอร์
 เกรแฮม กรีน รับบท โจ แลมเบิร์ต
 คอลลีน แคมป์ รับบท คอนนี โควาลสกี
 แลร์รี่ บริกแมน รับบท สารวัตร วอลเตอร์ คอบบ์
 แอนโทนี เพก รับบท ริคกี วอลช์
 นิค ไวแมน รับบท แมทไทอัส ทาโก
 แซม ฟิลลิปส์ รับบท แคทยา
 เควิน แชมเบอลิน รับบท ชาลส์ ไวส์
 ริชาร์ด อี. เคาน์ซิล รับบท ออตโต

 ผลตอบรับ 
 บ็อกซ์ออฟฟิศ 
ดาย ฮาร์ด 3 แค้นได้ก็ตายยาก ทำรายได้ 100,012,499 ดอลลาร์สหรัฐฯ ในสหรัฐ และ 266,089,167 ดอลลาร์สหรัฐฯ ในต่างประเทศ รวมได้ 366,101,666 ดอลลาร์สหรัฐฯ ส่งผลให้ภาพยนตร์เรื่องนี้ทำรายได้สูงที่สุดใน ค.ศ. 1995Die Hard: With A Vengeance
# กลีเซอ 876 ซี
กลีเซอ 876 ซี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ โดยดาวดวงนี้ค้นพบเมื่อวันที่ 4 เมษายน ค.ศ. 2001 วงโคจรของดาวดวงนี้เท่ากับประมาณ 30 วัน
# วัฒนธรรมตะวันตก
thumb|upright|เพลโต ผู้ที่โต้แย้งว่าเป็นบุคคลที่มีอิทธิพลมากที่สุดในปรัชญาตะวันตกทั้งหมด มีอิทธิพลต่อปรัชญาและเทววิทยาตะวันตกและตะวันออกกลางแทบทั้งสิ้น

วัฒนธรรมตะวันตก หรือคำอื่นที่ใช้แทนกันได้อย่าง อารยธรรมตะวันตก, วัฒนธรรมตะวันตก หรือ สังคมตะวันตก เป็นมรดกทางบรรทัดฐาน, ค่านิยม, จารีตและวิถีประชา, ความเชื่อ, ระบบการเมือง, สิ่งประดิษฐ์ และเทคโนโลยีของโลกตะวันตก ศัพท์นี้ครอบคลุมกว่าทวีปยุโรปไปยังประเทศและวัฒนธรรมที่ในอดีตมีความเชื่อมโยงกับยุโรปอย่างมากผ่านการอพยพ การล่าอาณานิคม หรืออิทธิพล วัฒนธรรมตะวันตกได้รับอิทธิพลมากที่สุดจากวัฒนธรรมกรีก-โรมัน, วัฒนธรรมคริสเตียน และวัฒนธรรมเจอร์มานิกในระดับหนึ่ง

การขยายตัวของวัฒนธรรมกรีกไปยังโลกสมัยเฮลเลนิสต์ในเมดิเตอร์เรเนียนตะวันออกนำไปสู่การสังเคราะห์ระหว่างวัฒนธรรมกรีกกับตะวันออกใกล้Green, Peter. Alexander to Actium: The Historical Evolution of the Hellenistic Age. Berkeley: University of California Press, 1990. และความก้าวหน้าที่สำคัญในด้านวรรณกรรม วิศวกรรมศาสตร์ และวิทยาศาสตร์ และเป็นผู้จัดเตรียมวัฒนธรรมสำหรับการขยายตัวของศาสนาคริสต์ในยุคแรกกับพันธสัญญาใหม่ในภาษากรีก ยุคสมัยนี้ทับซ้อนและตามหลังด้วยโรมที่มีส่วนสำคัญในด้านกฎหมาย รัฐบาล วิศวกรรม และองค์กรทางการเมือง

ศาสนาคริสต์ โดยหลักคือคริสตจักรโรมันคาทอลิก และภายหลังโปรเตสแตนต์Karl Heussi, Kompendium der Kirchengeschichte, 11. Auflage (1956), Tübingen (Germany), pp. 317–319, 325–326The Protestant Heritage , Britannica มีบทบาทสำคัญในการก่อตัวของอารยธรรมตะวันตกตั้งแต่อย่างน้อยในคริสต์ศตวรรษที่ 4Roman Catholicism , "Roman Catholicism, Christian church that has been the decisive spiritual force in the history of Western civilization". Encyclopædia BritannicaCaltron J.H Hayas, Christianity and Western Civilization (1953), Stanford University Press, p. 2: That certain distinctive features of our Western civilization—the civilization of western Europe and of America—have been shaped chiefly by Judaeo–Christianity, Catholic and Protestant.Jose Orlandis, 1993, "A Short History of the Catholic Church," 2nd edn. (Michael Adams, Trans.), Dublin:Four Courts Press, , preface, see  , accessed 8 December 2014. p. (preface)Thomas E. Woods and Antonio Canizares, 2012, "How the Catholic Church Built Western Civilization," Reprint edn., Washington, D.C.: Regnery History, , see accessed 8 December 2014. p. 1: "Western civilization owes far more to Catholic Church than most people—Catholic included—often realize. The Church in fact built Western civilization." และศาสนายูดาห์ด้วย รากฐานที่สำคัญของแนวคิดตะวันตกที่เริ่มต้นในกรีซโบราณและพัฒนาผ่านสมัยกลางและสมัยฟื้นฟูศิลปวิทยาคือแนวคิดเหตุผลนิยมในด้านต่าง ๆ ของชีวิตที่พัฒนาด้วยปรัชญาเฮเลนิสติก, ลัทธิอัสมาจารย์ และมนุษยนิยม ภายหลังประจักษ์นิยมนำไปสู่จุดเริ่มต้นของระเบียบวิธีแบบวิทยาศาสตร์ การปฏิวัติวิทยาศาสตร์ และยุคเรืองปัญญา

 หมายเหตุ
# กระจุกดาวเป็ดป่า
กระจุกดาวเป็ดป่า (รู้จักกันดีในชื่อ เมซีเย 11 หรือ เอ็ม 11 หรือ เอ็นจีซี 6705,) เป็นกระจุกดาวเปิดในกลุ่มดาวโล่ ห่างจากศูนย์กลางของดาราจักรทางช้างเผือกประมาณ 22,000 ปีแสง ก็อทฟรีท เคียร์ช ค้นพบกระจุกดาวนี้ใน พ.ศ. 2224

กระจุกดาวเป็ดป่าเป็นหนึ่งในกระจุกดาวเปิดที่ใหญ่ที่สุดและได้รับการศึกษาค้นคว้ามากที่สุด มีอายุประมาณ 316 ล้านปี ดาวสว่างที่สุดที่เป็นสมาชิกของกระจุกดาวนี้มีความสว่างขนาด 8

ที่มาของชื่อ
ชื่อของกระจุกดาว "Wild Duck" (เป็ดป่า) มาจากดาวฤกษ์ที่สว่างมากในกลุ่มดาวเรียงตัวกันคล้ายการบินของฝูงเป็ดป่า ซึ่งฝูงเป็ดป่าจะบินกันเป็นรูปตัววี "V"
# เสื้อกล้าม
เสื้อกล้าม, เสื้อแขนกุด หรือเสื้อไม่มีแขน  เป็นเสื้อที่ไม่มีแขนเสื้อ หรือตัดแขนเสื้อออก ใส่ได้ทั้งเพศชายและหญิง ขึ้นอยู่กับรูปแบบ ผู้ชายมักสวมใส่เป็นเสื้อใน และมักสวมใส่โดยนักกีฬาอย่างเช่น กรีฑาประเภทต่าง ๆ อาจถือเป็นชุดลำลอง โดยมากใส่ในที่อากาศอบอุ่น
# สนูด
สนูด  เป็นที่โพกศีรษะของสตรียุโรปในอดีต หรือในปัจจุบันเชื่อมต่อกับคอ สนูดอาจทำมาจากผ้าหนา ๆ แต่ถักให้หลวมหรือใช้วัสดุคล้ายตาข่าย ในอดีต (หรืออาจใช้บ้างในปัจจุบัน) เป็นกระเป๋าตาข่ายเล็ก ๆ ผูกติดเข้ากันเพื่อรวบผมด้านหลังเข้ามาไว้ใกล้กับต้นคอ
# กลีเซอ 876 บี
กลีเซอ 876 บี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ ดาวดวงนี้ค้นพบในเดือนมิถุนายน ค.ศ. 1998 เป็นดาวเคราะห์ดวงแรกที่ถูกค้นพบในวงโคจรของดาวแคระแดง
# อาดิดาส พรีเดเตอร์
อาดิดาส พรีเดเตอร์  เป็นรุ่นรองเท้าฟุตบอลที่พัฒนาโดยบริษัทผลิตอุปกรณ์กีฬาสัญชาติเยอรมัน อาดิดาส โดยออกแบบตามแนวคิดของอดีตนักฟุตบอลชาวออสเตรเลีย เคร็ก จอห์นสตัน รุ่นพรีเดเตอร์ออกแบบมาเพื่อเพิ่มการเสียดสีระหว่างรองเท้ากับลูกฟุตบอล ในปลายปี ค.ศ. 2010 อาดิดาสได้ออกแบบเทคโนโลยีใหม่ "Power-spine" ที่ช่วงในการยิงโดยลดการงอของเท้าขณะเตะลูกฟุตบอล
# สหพันธ์ฟุตบอลฝรั่งเศส
สหพันธ์ฟุตบอลฝรั่งเศส  หรือ แอ็ฟแอ็ฟแอ็ฟ  เป็นสมาคมฟุตบอลในประเทศฝรั่งเศส รวมถึงดูแลดินแดนโพ้นทะเลของฝรั่งเศส (กัวเดอลุป เฟรนช์เกียนา มาร์ตีนิก มายอต นิวแคลิโดเนีย เฟรนช์พอลินีเชีย เรอูว์นียง) ก่อตั้งขึ้นในปี ค.ศ. 1919 ตั้งอยู่ที่กรุงปารีส เป็นสมาชิกกลุ่มก่อตั้งของฟีฟ่า ดูแลรับผิดชอบการแข่งขันฟุตบอลในฝรั่งเศส ทั้งการแข่งขันอาชีพและสมัครเล่น สหพันธ์รับผิดชอบ ตั้งแต่การจัดการทั้งทีมชาติฟุตบอลชาย หญิง และทีมชาติเยาวชน ในปี ค.ศ. 2010 สหพันธ์ออกได้รับรองใบอนุญาตแล้ว 2,107,924 ใบ โดยมีนักฟุตบอลลงทะเบียนมากกว่า 1,800,000 คน รวมถึงสโมสรที่ลงทะเบียนมากกว่า 18,000 สโมสร
# 51 ม้าบิน บี
51 ม้าบิน บี  หรือบางครั้งเรียกอย่างไม่เป็นทางการว่า เบลเลโรพอน (Bellerophon) เป็นดาวเคราะห์นอกระบบที่อยู่ห่างประมาณ 50 ปีแสงจากโลกในบริเวณกลุ่มดาวม้าบิน เป็นดาวเคราะห์นอกระบบดวงแรกที่ถูกค้นพบในวงโคจรรอบดาวฤกษ์ในแถบลำดับหลัก คือ 51 ม้าบิน ซึ่งเป็นดาวฤกษ์คล้ายดวงอาทิตย์ (ดาวเคราะห์นอกระบบดวงแรกสุดที่มีการค้นพบนั้นโคจรรอบพัลซาร์ PSR 1257 ค้นพบโดย Aleksander Wolszczan เมื่อปี ค.ศ. 1992) ซึ่งเป็นการค้นพบครั้งใหญ่ในงานวิจัยด้านดาราศาสตร์ มันเป็นดาวเคราะห์ต้นแบบสำหรับการจัดระดับดาวเคราะห์ในประเภท ดาวพฤหัสบดีร้อน
# เครก จอห์นสตัน
เครก จอห์นสตัน  เกิดวันที่ 25 มิถุนายน ค.ศ. 1960 เป็นอดีตนักฟุตบอล เป็นหนึ่งในนักฟุตบอลชาวออสเตรเลียคนแรกที่มีสร้างอิทธิพลให้กับวงการฟุตบอลอังกฤษ เป็นที่จดจำในฐานะผู้เล่นสโมสรฟุตบอลลิเวอร์พูลในทศวรรษ 1980 หลังแขวนสตั๊ด เขาเป็นผู้ร่วมออกแบบรุ่นรองเท้าอาดิดาส พรีเดเตอร์ ที่ใช้กันแพร่หลายในวงการฟุตบอลและรักบี้
# ฮัมเมลอินเตอร์เนชันแนล
ฮัมเมลอินเตอร์เนชันแนล  เป็นบริษัทผลิตอุปกรณ์กีฬาจากเดนมาร์ก ก่อตั้งในปี ค.ศ. 1923 โดยครอบครัวเมสส์เมอร์ ในเมืองฮัมบวร์ค ประเทศเยอรมนี ปัจจุบันผลิตอุปกรณ์กีฬาสำหรับกีฬา ฟุตบอล แฮนด์บอล บาสเกตบอล รักบี้ ออสเตรเลียนฟุตบอล ชินตี และวอลเลย์บอล บริษัทยังผลิตรองเท้ากีฬาฟุตบอลและแฮนด์บอลด้วย
# 79 ซีตัส บี
79 ซีตัส บี (หรือที่รู้จักกันในชื่อ เอชดี 16141 บี) เป็นดาวเคราะห์นอกระบบที่อยู่ในวงโคจรดาวฤกษ์ 79 ซีตัส ในกลุ่มดาววาฬ โดยจะโคจรไปรอบดาวฤกษ์ 79 ซีตัส ทุกๆ 75 วัน การค้นพบดาวเคราะห์ดวงนี้พร้อมกับดาวเอชดี 46375 บี เมื่อ 29 มีนาคม ค.ศ. 2000 นับเป็นครั้งแรกที่มีการค้นพบดาวเคราะห์นอกระบบที่มีมวลต่ำกว่ามวลของดาวเสาร์
# บิลลี ไรต์ (นักฟุตบอลเกิดปี พ.ศ. 2467)
วิลเลียม แอมโบรส "บิลลี" ไรต์ (6 กุมภาพันธ์ ค.ศ. 1924 - 3 กันยายน ค.ศ. 1994) เป็นนักฟุตบอลชาวอังกฤษ เล่นฟุตบอลอาชีพกับสโมสรฟุตบอลวุลเวอร์แฮมป์ตันวอนเดอเรอส์โดยตลอด เขาเป็นนักฟุตบอลคนแรกในโลกที่ลงแข่ง 100 นัด ไรต์ถือสถิติลงแข่งในฟุตบอลทีมชาติยาวนานที่สุด ลงแข่งขัน 105 นัดให้กับฟุตบอลทีมชาติอังกฤษ เป็นกัปตันทีม 90 นัด
 เกียรตินิยม 
นักเตะยอดเยี่ยมแห่งปีของ FWA พ.ศ.1952 
รางวัล Ballon d'Or Silver: พ.ศ.2500 
ผู้บัญชาการเครื่องราชอิสริยาภรณ์จักรวรรดิอังกฤษ พ.ศ.2502
ฟุตบอลลีก 100 ตำนาน พ.ศ.1998

 การเสียชีวิต
เขาเสียชีวิตด้วยโรคมะเร็งตับอ่อนเมื่อวันที่ 3 กันยายน พ.ศ. 2537 อายุ 70 ปี โดยได้รับการวินิจฉัยว่าป่วยเมื่อต้นปีนี้ เขาถูกเผาและขี้เถ้าของเขากระจัดกระจายอยู่ในสนามที่ Molineux 

 มรดก 
ในปี 2009 เอเย่นต์ฟุตบอลอังกฤษไบรอัน ยือเบรย์เริ่มรณรงค์ในที่สาธารณะเพื่อรับตำแหน่งอัศวินมรณกรรมของไรท์ แคมเปญนี้ได้รับการสนับสนุนจากแฟนๆ หลายพันคน และอดีตผู้เล่นมืออาชีพหลายคน

ในปี 2008 Midland Metro ได้ตั้งชื่อรถรางAnsaldoBreda T-69เพื่อเป็นเกียรติแก่เขา
 อ้างอิง
# การนัดหยุดงานทั่วไป
การนัดหยุดงานทั่วไป  เป็นการนัดหยุดงานโดยมวลชนที่จำเป็น (critical mass) ของกำลังแรงงานในนคร ภูมิภาค หรือประเทศ ขณะที่การนัดหยุดงานทั่วไปมีขึ้นเพื่อจุดประสงค์ทางการเมือง ทางเศรษฐกิจหรือทั้งคู่ การนัดหยุดงานทั่วไปมีแนวโน้มได้รับแรงผลักดันจากความเห็นพ้องต้องกันในอุดมการณ์หรือชนชั้นของผู้เข้าร่วม นอกจากนี้ การนัดหยุดงานทั่วไปยังมีลักษณะของการมีส่วนร่วมของกรรมกรในกลุ่มคนที่ทำงาน และมีแนวโน้มข้องเกี่ยวกับทั้งชุมชน การนัดหยุดงานทั่วไปได้รับความนิยมเพิ่มขึ้นและลดลงตั้งแต่กลางคริสต์ศตวรรษที่ 19 และเป็นลักษณะของการนัดหยุดงานครั้งสำคัญในประวัติศาสตร์หลายครั้ง

การนัดหยุดงานทั่วไป
หมวดหมู่:กรรมกร
หมวดหมู่:ยุทธวิธีการประท้วง
# การปราบปรามการก่อกบฏ
ปฏิบัติการการปราบปรามการก่อกบฏ (ย่อ: COIN) เกี่ยวข้องกับการปฏิบัติที่ดำเนินโดยรัฐบาลที่ได้รับการรับรองของชาติเพื่อจำกัดหรือปราบปรามการก่อการกำเริบ (insurgency) ที่มีต่อรัฐบาลนั้น โดยหลัก ผู้ก่อการกำเริบมุ่งทำลายหรือลบอำนาจทางการเมืองของเจ้าหน้าที่ของรัฐที่ป้องกันในประชากรที่ผู้ก่อการมุ่งควบคุม และกำลังปราบปรามการก่อกบฏมุ่งปกป้องอำนาจนั้นและลดหรือกำจัดอำนาจที่กำลังเข้าแทนที่ของผู้ก่อการ

ปฏิบัติการปราบปรามการก่อกบฏเป็นสิ่งสามัญระหว่างสงคราม การยึดครองและการกบฏด้วยอาวุธ การปราบปรามการก่อกบฏอาจเป็นการปราบการกบฏ ร่วมกับยุทธวิธีอย่างเช่น แบ่งแยกแล้วปกครองซึ่งออกแบบมาเพื่อแยกความเชื่อมโยงระหว่างการก่อการกำเริบกับประชากรซึ่งผู้ก่อการกำเริบควบคุมอยู่ เพราะเป็นการยากหรือเป็นไปไม่ได้ที่จะแยกระหว่างผู้ก่อการกำเริบ ผู้สนับสนุนการก่อการกำเริบซึ่งไม่ร่วมทำการรบ (non-combatant) กับสมาชิกประชากรที่ไม่มีส่วนเกี่ยวข้องอย่างใด ทำให้ปฏิบัติการการปราบปรามการก่อกบฏมักต้องอาศัยความแตกต่างระหว่างผู้ก่อการกำเริบกับผู้ที่ไม่ร่วมทำการรบ
thumb|right|275px|ตำรวจมาลายา ขณะสอบถามข้อมูลกับชาวบ้าน เพื่อการปราบปรามการก่อกบฏ ในวิกฤตการณ์มาลายา
thumb|right|275px|การลาดตระเวนเพื่อปฏิบัติการการปราบปรามการก่อกบฏ โดยนาวิกโยธินสหรัฐ และทหารอัฟกานิสถาน ใน Marjah, อัฟกานิสถาน กุมภาพันธ์ 2553

ต้นแบบ

นักทฤษฎีการปราบปรามการก่อกบฏ

ยุทธวิธี

หลักนิยมเฉพาะ
# แบ่งแยกแล้วปกครอง
ในทางการเมืองและสังคมวิทยา แบ่งแยกแล้วปกครอง (มาจากภาษาละติน divide et impera) เป็นการรวมยุทธศาสตร์การเมือง การทหารและเศรษฐกิจในการได้มาซึ่งและรักษาอำนาจโดยการแยกอำนาจรวมศูนย์ที่ใหญ่กว่าออกเป็นส่วนเล็ก ๆ ที่แต่ละส่วนมีอำนาจน้อยกว่าผู้ที่กำลังใช้ยุทธศาสตร์ดังกล่าว มโนทัศน์นี้หมายถึง ยุทธศาสตร์ที่แยกโครงสร้างอำนาจที่มีอยู่และป้องกันกลุ่มอำนาจที่เล็กกว่ามิให้รวมกันขึ้น

องค์ประกอบของเทคนิคนี้ มี
 การสร้างหรือกระตุ้นให้เกิดการแบ่งแยกในหมู่คนในบังคับเพื่อป้องกันพันธมิตรซึ่งอาจท้าทายองค์อธิปัตย์
 การให้ความช่วยเหลือหรือสนับสนุนแก่ผู้ที่เจตนาให้ความร่วมมือแก่องค์อธิปัตย์
 ส่งเสริมความระแวงและความเป็นปรปักษ์ระหว่างผู้ปกครองท้องถิ่น
 การกระตุ้นการใช้จ่ายที่ไร้ความหมายซึ่งลดขีดความสามารถในการใช้จ่ายทางการเมืองและทางทหาร

ในประวัติศาสตร์ ยุทธศาสตร์นี้ได้ถูกใช้ในหลายทางโดยจักรวรรดิที่มุ่งขยายดินแดนออกไป

มโนทัศน์ดังกล่าวยังมีการกล่าวถึงเป็นยุทธศาสตร์สำหรับการดำเนินการทางตลาดในทางเศรษฐศาสตร์เพื่อนำผู้เล่นส่วนมากออกจากตลาดแข่งขัน
# คณะผู้ยึดอำนาจการปกครอง
คณะผู้ยึดอำนาจการปกครอง  เป็นรัฐบาลที่นำโดยคณะผู้นำทางทหาร คำนี้มาจากภาษาสเปน junta หมายถึง คณะกรรมการหรือที่ประชุม เกิดขึ้นครั้งแรกในสงครามคาบสมุทรครั้งที่นโปเลียนเข้ารุกรานสเปนในคริสต์ศักราช 1808 โดยคำนี้นิยามถึงรัฐบาลรูปแบบอำนาจนิยมโดยมีโครงสร้างแบบคณาธิปไตยเผด็จการทหาร โดยการปกครองแบบนี้จะค่อนข้างเด่นจากการปกครองอำนาจนิยมรูปแบบอื่น ๆ เช่น บุรุษทหาร (เผด็จการทหารแบบอัตตาธิปไตย) โครงสร้างแบบกลไก (คณาธิปไตยเผด็จการแบบพรรคการเมือง) และ ลัทธิผู้นำนิยม (อัตตาธิปไตยเผด็จการแบบโครงสร้างพรรคการเมือง) เป็นต้น

 คณะผู้ยึดอำนาจการปกครองในอดีต 
  การปฏิวัติอียิปต์ ค.ศ. 1952 และ สภาทหารสูงสุดอียิปต์ (ค.ศ. 2011–2012)
  สภาสูงสุดเพื่อการฟื้นฟูแห่งชาติ (ค.ศ. 1961–1963)
  คณะผู้ยึดอำนาจการปกครองไนจีเรีย (ค.ศ. 1966–1979 และ ค.ศ. 1983–1998)
  คณะผู้ยึดอำนาจการปกครองกรีซ (ค.ศ. 1967–1974), เรียกว่า "คณะผู้ยึดอำนาจนายพัน".
  คณะผู้ยึดอำนาจการปกครองเปรู (ค.ศ. 1968–1980)
  คณะผู้ยึดอำนาจการปกครองบราซิล (ค.ศ. 1969)
  คณะผู้ยึดอำนาจการปกครองโบลิเวีย (ค.ศ.1970–1971 และ ค.ศ. 1980–1982) 
  คณะผู้ยึดอำนาจการปกครองชิลี  (ค.ศ. 1924–1925; ค.ศ. 1925; ค.ศ. 1932; ค.ศ. 1973–1990)  
  คณะรัฐบาลเพื่อการบูรณะชาติ 
  สภาสันติภาพและการพัฒนาแห่งรัฐ ค.ศ. 1988–2011
  คณะรัฐบาลปฏิวัติเอลซานวาดอร์ 
  คณะรัฐบาลปฏิวัติโปรตุเกส 
  คณะหารือทหารช่วยให้ชาติพ้นภัย (ค.ศ. 1981–1983)
  คณะผู้ยึดอำนาจการปกครองเฮติ (ค.ศ. 1991–1994)
  คณะรักษาความสงบเรียบร้อยแห่งชาติ (23 กุมภาพันธ์ พ.ศ. 2534 - 21 เมษายน พ.ศ. 2535)
  คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (19 กันยายน - 1 ตุลาคม พ.ศ. 2549)
  คณะมนตรีความมั่นคงแห่งชาติ (1 ตุลาคม พ.ศ. 2549 - 7 กุมภาพันธ์ พ.ศ. 2551)
  สภาสูงสุดเพื่อประชาธิปไตย และ การพัฒนาแห่งชาติ (ค.ศ. 2008–2010)
  รัฐประหารในประเทศฟิจี พ.ศ. 2549 (ค.ศ. 2006–2014)
  คณะรักษาความสงบแห่งชาติ (22 พฤษภาคม พ.ศ. 2557 - 16 กรกฎาคม พ.ศ. 2562)

 คณะผู้ยึดอำนาจการปกครองกระทำการไม่สำเร็จ 
 คณะผู้ยึดอำนาจการปกครองแอลจีเรียในอาณัติของฝรั่งเศส (ค.ศ. 1961)

 ประเทศที่ปัจจุบันปกครองโดยคณะผู้ยึดอำนาจการปกครอง 
  (ตั้งแต่ ค.ศ. 2020)
  (ตั้งแต่ ค.ศ. 2021)
  (ตั้งแต่ ค.ศ. 2021)
  (ตั้งแต่ ค.ศ. 2021)
  (ตั้งแต่ ค.ศ. 2022)
  (ตั้งแต่ ค.ศ. 2023)
# สถานีรถไฟโอฟูนะ
สถานีรถไฟโอฟูนะ  เป็นสถานีรถไฟในเมืองคามากูระ จังหวัดคานางาวะ ให้บริการโดยบริษัทรถไฟญี่ปุ่นตะวันออก

 เส้นทาง 

สถานีรถไฟโอฟูนะให้บริการในเส้นทาง สายหลักโทไกโด, สายโชนัน-ชินจูกุ, สายเนงิชิ (สายเคฮิน-โทโฮกุ), สายโยโกซูกะ และโชนันโมโนเรล

 แหล่งข้อมูลอื่น 

 สถานีรถไฟโอฟูนะ (เจอาร์ ตะวันออก) 
 โชนันโมโนเรล สถานีโอฟูนะ
# ลิขิต เนียมวัน
ลิขิต เนียมวัน แอนเดอร์สสัน  เกิดวันที่ 24 กุมภาพันธ์ พ.ศ. 2516 ที่จังหวัดพิษณุโลก เป็นนักกีฬาฮอกกี้น้ำแข็งระดับอาชีพชาวไทย-สวีเดน นอกจากนี้ เขายังเป็นผู้ฝึกสอนให้แก่นักกีฬาฮอกกี้น้ำแข็งชายทีมชาติไทย ตลอดจนเป็นต้นแบบให้แก่นักกีฬาร่วมทีมหลายราย"ฮอกกี้น้ำแข็ง" กีฬาหนาวๆ บนลาน"สเก็ต"ด้วยลูกตีเจ๋งๆ ฝีมือ"คนไทย" ก้าวไกลสู่"อินเตอร์"  

 ประวัติ 
ลิขิต เนียมวัน แอนเดอร์สสัน เกิดที่ประเทศไทย แต่ไปเติบโตในประเทศสวีเดน จากนั้น เขาได้กลับมาร่วมทีมกับฮอกกี้น้ำแข็งชายทีมชาติไทย และได้รับการกล่าวว่าเป็นหนึ่งในกำลังสำคัญของฮอกกี้น้ำแข็งชายทีมชาติไทยในกีฬาเอเชียนเกมส์ฤดูหนาว 2011 ซึ่งจัดขึ้นที่ประเทศคาซัคสถานฮอกกี้น้ำแข็ง โวคว้าเหรียญ อชก.ฤดูหนาว คมชัดลึก : กีฬา : ข่าวทั่วไป  และได้รับเหรียญเงินในการแข่งขันดังกล่าวฮอกกี้น้ำแข็ง พร้อมลุยศึกเอเชีย - SportPost.net : กีฬารายวันออนไลน์ 

ลิขิต เนียมวัน ยังเป็นส่วนหนึ่งของทีมในการแข่งขันรายการไอแฮทชาเลนจ์คัพออฟเอเชีย 2012 ซึ่งจัดขึ้นที่เดห์ราดูน ประเทศอินเดีย นอกจากนี้ เขายังมีส่วนร่วมในกีฬาฟุตบอลระดับเยาวชน รวมถึงการฝึกสอนให้แก่นักกีฬาฮอกกี้น้ำแข็งในประเทศไทยeurohockey.com, Ice Hockey in Thailand?

 รางวัล 
 ตำแหน่งป้องกันยอดเยี่ยม - ไอไอเอชเอฟชาลเลนจ์คัพออฟเอเชีย 2011 Hong Kong takes the gold at 2011 Challenge Cup of AsiaHong Kong campione asiatico - HockeyTime
# PSR B1257+12 A
PSR B1257+12 A เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว ดาวเคราะห์นี้นับว่าเป็นวัตถุที่โคจรอยู่ด้านในสุดรอบพัลซาร์ PSR B1257+12 หรืออาจเรียกว่าเป็นดาวเคราะห์พัลซาร์ก็ได้ มวลของดาวเคราะห์นี้เท่ากับประมาณสองเท่าของมวลดวงจันทร์ของโลก นับถึงปี ค.ศ. 2005 ดาวเคราะห์ดวงนี้จัดว่าเป็นดาวเคราะห์ที่มีมวลน้อยที่สุดเท่าที่เรารู้จัก รวมทั้งดาวเคราะห์ในระบบสุริยะด้วย
# 55 ปู เอฟ
55 ปู เอฟ (ชื่อย่อ 55 Cnc f และเรียกอีกอย่างว่า Rho1 Cancri f) เป็นดาวเคราะห์นอกระบบที่อยู่ในวงโคจรของดาวฤกษ์ 55 ปู ในกลุ่มดาวปู โดยอยู่ห่างจากโลกประมาณ 41 ปีแสง เป็นดาวเคราะห์ที่เรารู้จักเป็นดวงที่สี่ (ตามระยะห่าง) จากดาวฤกษ์ 55 ปู และเป็นดาวเคราะห์ดวงแรกที่มีชื่อรหัสเป็น f
# การหาอายุจากคาร์บอนกัมมันตรังสี
การหาอายุจากคาร์บอนกัมมันตรังสีศัพท์บัญญัติ ราชบัณฑิตยสถาน (, มักเรียกสั้นๆว่า การหาอายุคาร์บอน) เป็นวิธีการหาอายุจากธาตุกัมมันตรังสี (radiometric dating)  รูปแบบหนึ่งโดยการใช้ปรากฏการณ์ธรรมชาติของ คาร์บอน-14  ซึ่งเป็นธาตุกัมมันตรังสี เพื่อประมาณการอายุของวัสดุคาร์บอน-แบริ่ง ได้ถึงประมาณ 58,000 ถึง 62,000 ปี แบบหยาบ หรือ ยังไม่สามารถบ่งชี้ได้แน่ชัด การหาอายุคาร์บอนมักนำมาใช้บ่งบอกอายุของคาร์บอนระหว่าง "ช่วงก่อนปัจจุบัน(BP)" กับ "ช่วงปัจจุบัน" ตามที่กำหนดไว้คือปีคริสต์ศักราช 1950 ซึ่งเป็นอายุที่สามารถบ่งชี้ได้เพื่อเทียบกับวันตามปฏิทิน หนึ่งในสิ่งที่ใช้การคำนวณหาอายุของคาร์บอนมากที่สุดคือ การประมาณการอายุของซากสารประกอบอินทรีย์ที่ได้จากการขุดค้นทางโบราณคดี ในขณะที่พืชเปลี่ยนคาร์บอนไดออกไซด์ ในชั้นบรรยากาศ ด้วยการแยกอินทรียวัตถุตามขั้นตอนการสังเคราะห์ด้วยแสง เป็นการเพิ่มปริมาณของ ให้ใกล้เคียงกับระดับของไอโซโทปคาร์บอนในชั้นบรรยากาศ เมื่อพืชตายหรือถูกกินโดยสิ่งมีชีวิตอื่น(ตัวอย่าง โดยมนุษย์หรือสัตว์อื่นๆ) การสะสมของส่วนประกอบ หยุดตัวลง และวัตถุลดลงตามอัตราเลขชี้กำลังเนื่องจากการย่อยสลายธาตุกัมมันตรังสีของ จากการเปรียบเทียบอัตราส่วนคงเหลือของ ของวัตถุตัวอย่างเมื่อเปรียบเทียบจาก ในชั้นบรรยากาศ ช่วยให้สามารถประเมินอายุของวัตถุตัวอย่างได้

เทคนิคการหาอายุของคาร์บอนนี้ได้รับการพัฒนาโดย Willard Libby และเพื่อนร่วมสถาบันศึกษาของเขาที่มหาวิทยาลัยชิคาโกในปีค.ศ. 1949

ในประเทศไทย หน่วยงานที่ให้บริการตรวจหาอายุด้วยวิธีคาร์บอนกัมมันตรังสีคือ สถาบันเทคโนโลยีนิวเคลียร์แห่งชาติ (องค์การมหาชน)

 พื้นฐานทางเคมีและกายภาพ 
right|thumb|400px| 1: รูปแบบของ คาร์บอน-14 2: การสลาย คาร์บอน-14 3: สมการของสิ่งมีชีวิต และอสมการของสิ่งไม่มีชีวิต ที่ซึ่ง  ย่อยสลาย (ดูกรณีที่ 2)
ธาตุคาร์บอนมีสถานะคงที่ 2 สถานะคือ ไอโซโทปปลอดรังสีได้แก่ คาร์บอน-12 (มีนิวตรอน 6 โปรตอน 6) และ คาร์บอน-13 และไอโซโทปที่ไม่เสถียรคือ คาร์บอน-14  ซึ่งมีนิวตรอน 8 ตัว และยังคงหลงเหลือตกค้างอยู่บนโลก คาร์บอน-14 มีอายุสัมพัทธ์ของครึ่งชีวิตประมาณ 5,730 ปี กล่าวคือจำนวนโมเลกุลของคาร์บอน-14 จะเหลือครึ่งหนึ่งเมื่อมีอายุครบ 5,730 ปี โดยการสลายให้อนุภาคบีตา

 การประยุกต์ใช้ 

 การประยุกต์ใช้ในงานโบราณคดี 

 การประยุกต์ใช้ด้านธรณีวิทยา 

 ตัวอย่างการหาอายุคาร์บอน 

 รอยเท้าโบราณแห่งอากาฮัวลินกา
 ถ้ำชูเวต์
 สมุดทะเลเดดซี
 ดูลอวคอธี
 อีฟแห่งนาฮารอน
 สตรีฮารัลด์สแกร์
 ชายเคนเนวิก
 ผ้าห่อศพแห่งตูริน
 ทะเลสาบโครงกระดูก
 การปะทุของเขาธีรา
 แผนที่วินลันด์
# สกุลเขากวางอ่อน
สกุลเขากวางอ่อน หรือฟาแลนน็อปซิส (Phalaenopsis) เป็นสกุลของกล้วยไม้ พบได้ทั่วไปในประเทศพม่า ไทย ลาว มาเลเซีย อินโดนีเซีย ฟิลิปปินส์ และหมู่เกาะใกล้เคียงในมหาสมุทรแปซิฟิก รวมทั้งตอนเหนือของทวีปออสเตรเลีย จึงกล่าวได้ว่ามีการกระจายพันธุ์อยู่ในทวีปเอเชีย

ฟาแลนน็อปซิสเป็นกล้วยไม้ที่เจริญเติบโตขึ้นทางยอด (Monopodial) ต้นสั้น ใบกว้างค่อนข้างรี หนา และอวบน้ำ รากค่อนข้างใหญ่ ช่อดอกยาว ปกติจะมีใบติดอยู่กับลำต้น 5-6 ใบ และถ้าหากต้นสมบูรณ์ก็สามารถมีใบมากกว่านี้ ดอกบานทนนาน 2-3 สัปดาห์ หรืออาจเป็นเดือน

ฟาแลนน็อปซิสเป็นกล้วยไม้ที่มีเหมาะกับสถานที่ทำงาน เนื่องจากมีคุณสมบัติคายออกซิเจนในเวลากลางคืน สามารถดูดสารพิษจำพวกแอลกอฮอล์และสารที่ระเหยจากพริ้นเตอร์ เครื่องถ่ายเอกสาร และสีทาอาคารได้
# หมู่บ้านฮอลันดา
บ้านฮอลันดา ซึ่งถูกก่อตั้งขึ้นในสมัยกรุงศรีอยุธยาเมื่อปี พ.ศ. 2177 หรือ ปี ค.ศ. 1634 โดยตั้งอยู่บริเวณริมแม่น้ำเจ้าพระยา ติดกับอู่ต่อเรือขนาดใหญ่ ตำบลสวนพลู อำเภอพระนครศรีอยุธยา จังหวัดพระนครศรีอยุธยา ในปัจจุบันได้มีการสร้างพิพิธภัณฑ์บ้านฮอลันดาขึ้นในบริเวณที่เป็นบ้านฮอลันดาเดิม เพื่อเป็นศูนย์ข้อมูลประวัติศาสตร์เพื่อการศึกษาและเรียนรู้เกี่ยวกับสัมพันธไมตรีระหว่างประเทศไทยและประเทศเนเธอร์แลนด์

 ที่มา 
ในสมัยอยุธยา ชาวสยามใช้คำว่า "วิลันดา" หมายถึง เนเธอร์แลนด์หรือชาวดัตช์ มาจากคำภาษามลายูว่า "โอรังเบอลันดา" หมายถึง ชาวดัตช์ในชวาและที่อื่น ๆ ในหมู่เกาะอินเดียตะวันออก (อินโดนีเซียในปัจจุบัน) คำว่า "เบอลันดา" เองอาจมาจากคำภาษาโปรตุเกสว่า "ออลันดา" (ฮอลแลนด์) 

ชาววิลันดาหรือชาวฮอลันดานั้นเป็นชาวต่างชาติที่เข้ามาเจริญสัมพันธไมตรีกับสยามอย่างเป็นทางการครั้งแรกในปี พ.ศ. 2147 (ค.ศ. 1604) ตรงกับปลายช่วงรัชสมัยของสมเด็จพระนเรศวรมหาราช ต่อมาใน พ.ศ. 2151 (ค.ศ. 1608) จึงได้รับพระบรมราชานุญาตจากสมเด็จพระเอกาทศรถให้ตั้งสถานีการค้าแห่งแรก ซึ่งเชื่อว่าตั้งอยู่ทางด้านใต้ภายในเกาะเมือง แต่มีพื้นที่จำกัด ใน พศ. 2177 (ค.ศ. 1634) สมเด็จพระเจ้าปราสาททองทรงตอบแทนการที่วีโอซี (VOC หรือ Dutch East India Company) ให้ความช่วยเหลือทางการทหารด้วยการส่งเรือไปช่วยกองทัพสยามในกรณีพิพาทกับปัตตานี โดยพระราชทานที่ดินผืนใหญ่สำหรับก่อตั้งสถานีการค้า ซึงติดแม่น้ำเจ้าพระยาและอยู่นอกเกาะเมือง สะดวกต่อการขนถ่ายสินค้าขึ้นลงเรือเป็นอย่างมาก

บ้านฮอลันดาในปัจจุบันได้ถูกสร้างขึ้นใหม่เพื่อเป็นศูนย์ข้อมูลประวัติศาสตร์ระหว่างราชอาณาจักรไทยและราชอาณาจักรเนเธอร์แลนด์ บอกเล่าความเป็นมาเมื่อครั้งอดีตของการเข้ามาตั้งถิ่นฐานการทำการค้า และวิถีความเป็นอยู่ของชาวฮอลันดาในประเทศไทย รวมถึงความสัมพันธ์กับชาวไทย บ้านฮอลันดาตั้งอยู่บนพื้นที่ซึ่งครั้งหนึ่งเคยเป็นที่ตั้งของสถานีการค้าบริษัทอินเดียตะวันออกของฮอลันดา (หรือเรียกว่า เฟโอเซ) และชุมชนที่ประกอบด้วยชาวฮอลันดาและผู้คนเชื่อชาติอื่น 

ในวาระเฉลิมฉลอง 400 ปี ความสัมพันธ์ไทย-เนเธอร์แลนด์ เมื่อปี พ.ศ. 2547 (ค.ศ. 2004) สมเด็จพระราชินีนาถเบียทริกซ์แห่งเนเธอร์แลนด์และเจ้าชายวิลเลม-อเล็กซานเดอร์ เจ้าชายแห่งออเรนจ์ เสด็จพระราชดำเนินพร้อมสมเด็จพระเทพรัตนราชสุดาฯสยามบรมราชกุมารี ทรงเยือนที่ตั้งของบ้านฮอลันดาซึ่งกรมศิลปากรได้ทำการขุดค้นและขุดแต่งส่วนที่เหลืออยู่ของสถานีการค้าวีโอซี สมเด็จพระราชินีนาถเบียทริกซ์พระราชทานพระราชทรัพย์ส่วนพระองค์เพื่อการก่อตั้งศูนย์ข้อมูลและจัดแสดงนิทรรศการ เป็นอนุสรณ์แสดงสัมพันธภาพอันยั่งยืนระหว่างสองประเทศ

 แหล่งค้นคว้าเพิ่มเติม 
 ธีรวัต ณ ป้อมเพชร. (2559). พระนครศรีอยุธยาในฐานะศูนย์กลางทางเศรษฐกิจและการค้า. ใน วินัย พงศ์ศรีเพียร (บก.), อโยธยาศรีรามเทพนครบวรทวารวดี: มรดกความทรงจำแห่งสยามประเทศ. น. 151-194. กรุงเทพฯ: โครงการวิจัยอิสระประวัติศาสตร์ไทย.
 ภาวรรณ เรืองศิลป์. (2553). ชาวต่างชาติกับกฎหมายและระเบียบสังคมไทยในสมัยอยุธยา: กรณีศึกษาหมู่บ้านฮอลันดา. บทความวิจัย. กรุงเทพฯ: ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย. ออนไลน์. 
 Bhawan Ruangsilp. (2007). Dutch East India Company Merchants at the Court of Ayutthaya: Dutch Perceptions of the Thai kingdom, ca. 1604-1765. Leiden and Boston: Brill.
 Hatairat Montien. (2017). Baan Hollanda: A Critical Analysis. Ph.D. thesis (Architechtural Heritage Management and Tourism). Bangkok: Silpakorn University.
# มิว แท่นบูชา
มิว แท่นบูชา (μ Ara, μ Arae) หรือที่มักเรียกตามชื่อที่กำหนดใน Henry Draper Catalogue ว่า HD 160691 เป็นดาวฤกษ์ในแถบลำดับหลักประเภทดาวแคระเหลือง อยู่ห่างจากโลกประมาณ 50 ปีแสง โดยอยู่ในกลุ่มดาวแท่นบูชา ดาวดวงนี้มีระบบดาวเคราะห์ซึ่งเท่าที่ทราบในปัจจุบันมีทั้งหมด 4 ดวง ในจำนวนนี้ 3 ดวงมีมวลเทียบเท่าดาวพฤหัสบดี ดาวเคราะห์ดวงที่อยู่ด้านในสุดของระบบเป็น "ดาวเนปจูนร้อน" หรือ "ซูเปอร์เอิร์ธ" ดวงแรกที่ถูกค้นพบ